
საქართველოს ფინანსთა მინისტრის

ბრძანება №23

2008 წლის 10 იანვარი

ქ. თბილისი

,,საქართველოს ფინანსთა სამინისტროს შემოსავლების სამსახურის დებულების დამტკიცებისა და საქართველოს ფინანსთა სამინისტროს ფინანსური პოლიციის, საგადასახადო დეპარტამენტისა და საბაჟო დეპარტამენტის რეორგანიზაციის შესახებ“ საქართველოს ფინანსთა მინისტრის 2007 წლის 2 მარტის №170 ბრძანებაში ცვლილების შეტანის შესახებ

„ნორმატიული აქტების შესახებ“ საქართველოს კანონის 36-ე მუხლის საფუძველზე, ვბრძანებ:
1. „საქართველოს ფინანსთა სამინისტროს შემოსავლების სამსახურის დებულების დამტკიცებისა და საქართველოს ფინანსთა სამინისტროს ფინანსური პოლიციის, საგადასახადო დეპარტამენტისა და საბაჟო დეპარტამენტის რეორგანიზაციის შესახებ“ საქართველოს ფინანსთა მინისტრის 2007 წლის 2 მარტის №170 ბრძანებით დამტკიცებულ (სსმ III, 05.03.2007წ., №29, მუხ. 348) დამტკიცებულ „საქართველოს ფინანსთა სამინისტროს შემოსავლების სამსახურის დებულებაში“ შეტანილ იქნეს ცვლილება და 61 მუხლის პირველ პუნქტი ჩამოყალიბდეს შემდეგი რედაქციით: 

„1. სამსახურის ცენტრალური აპარატის სტრუქტურული ქვედანაყოფები იყოფა შემდეგ ქვედანაყოფებად:

ა) ადმინისტრაცია:

ა.ა) ცენტრალური ბუღალტერია;

ა.ბ) კადრების განყოფილება;

ა.გ) საფინანსო განყოფილება;

ა.დ) სამეურნეო განყოფილება;

ა.ე) საქმის წარმოების განყოფილება;

ა.ვ) საორგანიზაციო განყოფილება;

ბ) იურიდიული სამმართველო:

ბ.ა) ექსპერტიზის განყოფილება;

ბ.ბ) სასამართლო დავების განყოფილება;

ბ.გ) საჩივრების განყოფილება;

გ) მომსახურების სამმართველო:

გ.ა) აქციზური მარკების განყოფილება;

გ.ბ) არაპირდაპირი გადასახადის განყოფილება;

გ.გ) გადამხდელთა მომსახურების განყოფილება;

გ.დ) სატელეფონო ცენტრი;

დ) მეთოდოლოგიის სამმართველო:

დ.ა) დაბეგვრის მეთოდოლოგიის განყოფილება;

დ.ბ) საბაჟო პროცედურების მეთოდოლოგიის განყოფილება;

ე) საბაჟო კონტროლის ორგანიზაციის სამმართველო:

ე.ა) საბაჟო პროცედურების კონტროლის განყოფილება;

ე.ბ) საგარანტიო უზრუნველყოფისა და საქონლის ტრანსპორტირებაზე ზედამხედველობის განყოფილება;

ე.გ) ფიტო-ვეტ სპეციალური კონტროლის განყოფილება;

ვ) ადმინისტრირების სამმართველო:

ვ.ა) იძულებითი ღონისძიებების განყოფილება;

ვ.ბ) მიმდინარე კონტროლის განყოფილება;

ზ) სპეციალურ გამოკვლევათა და ფინანსური ექსპერიზის სამმართველო:

ზ.ა) პირველი განყოფილება;

ზ.ბ) მეორე განყოფილება;

თ) ინფორმაციის დამუშავებისა და ანალიზის სამმართველო:

თ.ა) რისკების მართვის განყოფილება;

თ.ბ) აღრიცხვა-ანგარიშგების და ანალიზის განყოფილება;

თ.გ) სტატისტიკური აღრიცხვის განყოფილება;

ი) საინფორმაციო ტექნოლოგიების სამმართველო:

ი.ა) პროგრამული უზრუნველყოფის განყოფილება;

ი.ბ) სისტემური ადმინისტრირების განყოფილება.“.

2. ბრძანება ამოქმედდეს გამოქვეყნებისთანავე.

ნ. გილაური

